[image: image1.jpg]



ОПШТИНА РИБНИК
Начелник општине
Трг 9. Јануар бб, 79288 Рибник, Република Српска, Босна и Херцеговина
Матични број: 01899015, ЈИБ: 4401106230004, Жиро рачун: 5552000061037459 Нова банка а.д. Бања Лука
Телефон: 050/430-071, Факс: 050/430-070, Е-mail: nacelnik@opstinaribnik.org ,  www.opstinaribnik.org
Број: 01- 123-1/26
Датум : 11.09.2026. године
На основу члана 59. Закона о локалној самоуправи („Службени гласник Републике Српске“, број: 97/16, 36/19, 61/21, 100/25 и 114/25), члана 97.  Закона о службеницима и намјештеницима у органима јединице локалне самоуправе („Службени гласник Реоублике Српске“ бр. 97/16 и 59/26) и члана 66. Статута општине Рибник („Службени гласник општине Рибник“ бр. 5/17), Начелник општине расписује: 
ЈАВНИ КОНКУРС

за пријем приправника

у Општинској управи Општине Рибник

I Предмет конкурса

Начелник општине расписује јавни конкурс за пријем приправника у Општинску управу Општине Рибник на одређено вријеме:

1. Економски техничар ССС (IV степен) ............................................1 (један) извршилац.
II Опис послова и статус

Приправник је лице које послодавац прима у радни однос на одређено вријеме ради оспособљавања за самосталан рад у струци, односно самостално обављање посла.
Приправник је лице које први пут заснива радни однос у том степену стручне спреме или звања, као и лице које је провело на раду вријеме краће од времена утврђеног за приправнички стаж у том степену стручне спреме или звања.

Приправнички стаж за приправнике са завршеном средњом школом траје три мјесеца.

Приправник заснива радни однос на одређено вријеме након спроведеног јавног конкурса и закључивања уговора о приправничком стажу. 

Непосредни руководиоци организационих јединица упознаће приправника са садржином програма и начином праћења његовог оспособљавања.
III Општи услови и посебни услови

Општи услови: 

1) Да је држављанин Републике Српске, односно Босне и Херцеговине; 

2) Да је старији од осамнаест година; 

3) Да има општу здравствену способност; 

4) Да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи; 

5) Да није отпуштен из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса; 

6) Да није под оптужницом Међународног суда за ратне злочине почоњене на подручју бивше Југославије у Хагу и да није одбио наредбу да се повинује пред Трибуналом – (члан IX став 1. Устава Босне и Херцеговине); 

7) Да није у сукобу интереса, односно да не обавља дужност која је неспојива са дужношћу службеника у општинској управи. 

Посебни услови: 

1) Да има одговарајућу стручну спрему и звање; 

2) Да се налази на евиденцији Завода за запошљавање Републике Српске са статусом незапосленог лица, без радног искуства или са радним искуством које је краће од времена утврђеног за приправнички стаж у траженом степену стручне спреме, односно звања.
IV Потребна документа

Пријава за учешће на јавном конкурсу подноси се на прописаном обрасцу – Пријава на јавни конкурс за пријем приправника који је доступан  интернет страници Општине Рибник, а може се преузети и у Општинској управи Општине Рибник.

Тачност података наведених у обрасцу пријаве на јавни конкурс кандидати потврђују својим потписом.

Све рубрике у пријавном обрасцу морају бити читко попуњене, уз обавезан својеручни потпис.
Уз попуњен пријавни образац кандидат је дужан приложити доказе о испуњавању општих и посебних услова.

Као доказ о испуњавању општих услова кандидат прилаже овјерене фото-копије:

1. увјерења о држављанству РС односно БиХ;

2. извода из матичне књиге рођених;

3. изјаву да кандидат није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом (члан IX став 1. Устава БиХ);

4. изјаву да није осуђиван за кривично дјело на безусловну казну затвора од најмање 6 мјесеци или за кривично дјело које га чини неподобним за обављање послова у општинској управи;

5. изјаву да није отпуштен из органа управе као резултат дисциплинске мјере на било којем нивоу власти у БиХ три године прије објављивања конкурса;

6. изјаву да не постоји неспојивост у складу са чл. 43. до 47. закона о службеницима и намјештеницима у органима јединице локалне самоуправе.

Као доказ о испуњавању посебних услова кандидат прилаже овјерене фото-копије: 

1. дипломе о завршеној средњој школи и

2. увјерење Бироа за запошљавање да се води и од када на евиденцији незапослених, са стручном спремом, односно звањем које се тражи Конкурсом.

V Поступак избора кандидата

Комисија закључком одбацује неблаговремене, недопуштене, неразумљиве и непотпуне пријаве, као и пријаве кандидатакоји не испуњавају опште и посебне услове.  Против закључка кандидат може поднијети жалбу Одбору за жалбе у року од три дана од дана пријема закључка.

Комисија сачињава списак кандидата који испуњавају опште и посебне услове из Конкурса.  Кандидати који испуњавају опште и посебне услове обавјештавају се о времену и мјесту одржавања усменог интервјуа појединачно писменим путем 

Усмени интервју подразумијева појединачни разговор са кандидатима на основу којег се утврђују способности кандидата и познавање начина функционисања и организације јединице локалне самоуправе 

Прије почетка усменог интервјуа, индентитет кандидата утврђују се увидом у личну карту или пасош кандидата који је приступио на усмени интервју. 

Усмени интервју са сваким кандидатом траје надуже један сат. 
 Комисија води записник о току разговора са сваким кандидатом и у исти уписује питања и бодове додијељене од сваког члана Комисије. 

Након завршеног усменог интервјуа, сваки члан Комисије врши бодовање, тако што кандидатима додјељује од пет до десет бодова. 

Коначан резултат конкуренције представља укупан збир бодова додјељених од сваког члана Комисије. 

Да би кандидат био успјешан у поступку конкуренције треба да оствари више од 50% од највећег могућег броја бодова. 

По окончању изборног поступка Комисија сачињава листу за избор кандидата, а кандидати се рангирају почевши од најбољег резултата оствареног у поступку. 

Комисија доставља Начелнику општине ранг – листу за избор са записницима о прдузетим радњама у току изборног поступка. 

VI Поступак пријема приправника 
Прворангирани кандидат, по приједлогу Комисије дужан је да у року од седам дана од дана пријема обавјештења Комисије, достави доказе о испуњавању општих и посебних услова у оригиналу или овјереној фото – копији. 

Ако прворангирани кандидат не достави доказе у прописаном року или ако Комисија на основу достављених доказа утврди да кандидат не испуњава опште или посебне услове, позваће сљедећег кандидата по броју освојених бодова са ранг – листе успјешних кандида. 

Одлуку о избору кандидата са ранг – листе доноси Начелник општине, а у складу са резултатом који су кандидати постигли у изборном поступку.

Oдлука о избору кандидата доставља се свим кандидатима који су учествовали у изборном поступку. 

Кандидат  има право да у року од осам дана од дана пријема одлуке о избор кандидата изјави жалбу Одбору за жалбе, ако сматра да изабрани кандидат не испуњава услове, или да je у изборном поступку било неправилности које су могле утицати на објективност његовог исхода. 

Одбор за жалбе je дужан да у року од 15 дана одлучи пo жалби. 

Одлука Одбора за жалбе je коначна и против ње може да се покрене спор пред надлежним судом. 

По коначности Одлуке о избору кандидата, Начелник општине са изабраним кандидатом закључује уговор о обављању приправничког стажа у Општинској управи општине Рибник. 

VII Рок за подношење пријава

Рок за подношење пријава је 15 дана од дана објављивања конкурса који ће бити објављен у  дневном листу „Глас Српске“ , на огласној плочи Општинске управе и службеној страници општине Рибник, с тим да се рок за подношење пријава рачуна од дана последњег објављивања.  Пријаве на јавни конкурс достављају се лично или путем поште на адресу: Општина Рибник, Трг 9. Јануар, бб са назнаком: Комисији за спровођење поступка за пријем приправника  у Општинској управи Општине Рибник.

Особа задужена за информације о јавном конкурсу је Бранкица Делић, службеник општинске управе, тел. 050/430-070.

                                                                                                                                Начелник општине

                                                                                                       мр Душко Дакић

